**פברואר 2023**

**קריטריונים למינוי וקידום חברי סגל במסלול הנלווה (מומחים)**

המסלול נועד למומחים ברמה גבוהה, אשר מעמדם וניסיונם המקצועי הקנה להם מוניטין בארץ ו/או בחו"ל מכוח תרומתם בתחום התמחותם. תת-מסלול זה מיועד למינוי של חברי סגל בתחומים מקצועיים כגון קלינאים, מטפלים, משפטנים, ספרנים, עובדי שדה, מומחים בדידקטיקה של מקצועות הוראה ובתחומים נוספים.

הליכי המינוי וההעלאה בתת-מסלול המומחים ייעשו לאחר בחינת השכלת המועמד, תפקודו כעמית בחוג, חיוניותו לחוג, הישגיו בהוראה, ותרומתו לאוניברסיטה ולקהילה בתחום עיסוקו. כן תהיה התייחסות לתרומתו המדעית והמקצועית של המועמד כפי שבאה לידי ביטוי בפרסומים מדעיים שעברו שיפוט, בפרסומים מקצועיים אחרים בתחום התמחותו, והשתתפותו בכנסים מדעיים ומקצועיים בארץ ובחו"ל.

**תנאי הכרחי למינוי בתת-מסלול המומחים הוא ניסיון מעשי בתחום המומחיות ומיומנות מקצועית גבוהה בתחום הנדון.**

**מינוי וקידום חברי סגל במסלול הנלווה (מומחים) ייעשה על-ידי שקלול מכלול הקריטריונים המובאים להלן:**

**לדרגת מרצה בכיר**

**השכלה:** דרוש תואר שלישי בכל הדרגות (למעט מקרים מיוחדים הטעונים אישור הרקטור)

**רישוי:** דרוש סוג הרישוי הפורמאלי הקיים בתחום עבור כל הדרגות.

**פעילות בארץ:**

כגון: - חברות בוועדות, צוותים ופורומים מקצועיים/קליניים;

 - ראשות צוות (ניהול זוטר);

 - ייעוץ לגופים מקצועיים;

 - שותפות בפיתוח אמצעים קליניים/שיטות אבחון או טיפול בתחום המקצועי;

 - פעילות ברמה הארצית המעידה על מומחיות גבוהה בתחום המקצועי.

**מוניטין:** השתתפות פעילה בכנסים מקצועיים ארציים ו/או בינלאומיים.

**פרסומים ופעילות מדעית ומקצועית:**

 - פרסום בכתבי עת מדעיים ומקצועיים בתחום;

 - פרסום בביטאונים של אגודות מקצועיות;

 - כתיבת דוחות מקצועיים;

 - כתיבת ספרי לימוד והכנת ערכות לימוד.

**הוראה**: נדרשת רמה גבוהה של הוראה בכל הדרגות.

**הנחייה**: נדרשת הנחיית סטודנטים (בהתאם לנהלים) בכל הדרגות, במיוחד חשובה בדרגות הגבוהות.

**תרומה לחוג, לפקולטה ולאוניברסיטה:**

השתתפות בפעילויות החוג, בוועדות סטטוטוריות ואד הוק בחוג, בפקולטה ובאוניברסיטה, בכל הדרגות.

**לדרגת פרופסור חבר**

**השכלה:** דרוש תואר שלישי בכל הדרגות (למעט מקרים מיוחדים הטעונים אישור הרקטור)

**רישוי:** דרוש סוג הרישוי הפורמאלי הקיים בתחום עבור כל הדרגות.

**פעילות בארץ ובחו"ל:**

בנוסף לנדרש לדרגת מרצה בכיר: ניהול בדרגה בכירה של מערכות בתחום המקצועי ופעילות ברמה ארצית ובינלאומית המעידה על מומחיות גבוהה והובלה בתחום המקצועי.

כגון: - ניהול יחידה, ניהול מערכת, ראש איגוד מקצועי (ניהול בכיר);

 - הדרכת קבוצות מקצועיות והקמת מרכזי הכשרה;

 - מתן חוות דעת מומחה לגוף רשמי;

 - פעילות ברמה הארצית והבינלאומית המעידה על מומחיות גבוהה ומובילות בתחום

 המקצועי.

**מוניטין**: השתתפות פעילה בכנסים ארציים ובינלאומיים וכן השתתפות מרכזית כיו"ר סימפוזיון, הרצאה מרכזית מוזמנת או חברות בוועדה המארגנת בכנסים בארץ ובחו"ל.

**פרסומים ופעילות מדעית ומקצועית**:

כל הנדרש לדרגת מרצה בכיר ובנוסף: **זכייה במענקי מחקר** חיצוניים.

**הוראה**: נדרשת רמה גבוהה של הוראה בכל הדרגות.

**הנחייה**: נדרשת הנחיית סטודנטים (בהתאם לנהלים) בכל הדרגות, במיוחד חשובה בדרגות הגבוהות.

**תרומה לחוג, לפקולטה ולאוניברסיטה:**

השתתפות בפעילויות החוג, בוועדות סטטוטוריות ואד הוק בחוג, בפקולטה ובאוניברסיטה, בכל הדרגות.

**לדרגת פרופסור מן המניין**

**השכלה:** דרוש תואר שלישי בכל הדרגות (למעט מקרים מיוחדים הטעונים אישור הרקטור)

**רישוי:** דרוש סוג הרישוי הפורמאלי הקיים בתחום עבור כל הדרגות.

**נסיון, מומחיות ותרומה מקצועית**: כל הנדרש לדרגת פרופסור חבר ובנוסף: הישגים מקצועיים יוצאי דופן בטיבם המעידים על היות המועמד דמות מרכזית ומובילה בתחום ברמה הבינלאומית.

**מוניטין:** כל הנדרש לדרגת פרופסור חבר ובנוסף: בעל הישגים מקצועיים יוצאי דופן בטיבם המעידים על דמות מרכזית בתחום ברמה הבינלאומית.

**פרסומים ופעילות מדעית ומקצועית**: כל הנדרש לדרגת פרופסור חבר ובנוסף: פרסומים מקצועיים ופעילות מדעית יוצאי דופן בטיבם המעידים על דמות מרכזית בתחום ברמה הבינלאומית.

**הוראה**: נדרשת רמה גבוהה של הוראה בכל הדרגות.

**הנחייה**: נדרשת הנחיית סטודנטים (בהתאם לנהלים) בכל הדרגות, במיוחד חשובה בדרגות הגבוהות.

**תרומה לחוג, לפקולטה ולאוניברסיטה:**

השתתפות בפעילויות החוג, בוועדות סטטוטוריות ואד הוק בחוג, בפקולטה ובאוניברסיטה, בכל הדרגות.

**הערה כללית המתייחסת לכל הדרגות**:

**ככל שהיקף המשרה גדול יותר, הציפיה תהיה להישגים מדעיים גבוהים יותר, בעיקר בפרסומים, במענקי מחקר, נוכחות בינלאומית, פרסים בינלאומיים.**